Cariera de fotbalist s-a încheiat pentru Cristi Tănase, dar pare că problemele se leagă de el permanent. După ce a fost văzut în față ușii apartamentului plin de sânge, noi dezvăluiri despre situația sa ies la iveală.
Soția sa, Adina Maria, a obținut un ordin de protecție împotriva lui Dodel, care nu-și poate vedea fetița născută acum două luni. Avocatul Adinei Maria, Cosmin Bolosin, a spus că obiectul ordinului de protecție este violența domestică.
Căsătoriți de doar câteva luni, Cristi Tănase și Adina Maria deja pare că vor divorța, după veștile cutremurătoare. Relația părea că merge bine, dar primul eveniment care a zguduit familia a fost când fostul fotbalist a venit plin de sânge acasă, dar și beat.
Situația este una și mai șocantă, întrucât aceștia au petrecut Paștele împreună. Cei doi au putut fi surprinși într-o fotografie, în care păreau fericiți, de pe conturile personale de Facebook, dar situația a luat o întorsătură surprinzătoare.
Conform Cancan, Tănase nu mai are voie să se apropie de soția și fetița lui pentru o perioadă de un an. De asemenea, este obligat să păstreze o distanță de cel puțin 100 de metri de cele două, dar și de locuința Adinei. În caz contrar, Cristi Tănase ar putea ajunge după gratii.
Cosmin Bolosin, avocatul soției lui Tănase, a explicat că ordinul de protecție este obținut pe baza violenței domestice. Legea permite obținerea unor astfel de ordine, dacă pericolul este unul iminent sau dacă a avut loc infracțiunea de lovire.
„Un tată nu poate să se comporte așa, indiferent dacă este vorba de o soție care are un comportament mai rece. Acest ordin de protecție este referitor la violența domestică (…) Acum câteva luni, s-a modificat legea, asta pentru că spunea că ordinul de protecție poate să fie de până la șase luni.
Acum câteva luni, s-a modificat legea, care spune că în cazul unui pericol iminent sau contravenții sau infracțiunea de lovire se poate ajunge la până un an de ordin de protecție. Bineînțeles că este monitorizat și nu se va putea apropia (…)
Sigur că dacă nu va respecta acest ordin de protecție sau de restricție i se va întocmi un dosar penal în care poate să aibă o încadrare de până la cinci ani sau amendă și cu siguranță va fi trimis în judecată”, a declarat avocatul Cosmin Bolosin, conform Spynews.